Държавен вестник, бр. 20, 2007 г., стр. 23

Б Р О Й  20
Д Ъ Р Ж А В Е Н   В Е С Т Н И К
С Т Р .  23
б) личен (зелен) паспорт само за граждани,
ползващи се от разпоредбата на § 9а от преход-
ните и заключителните разпоредби на Закона
за българските документи за самоличност;
в) военна книжка на наборен военнослужещ;
г) паспорт (задграничен) на гражданин, на-
миращ се в деня на изборите извън Република
България;
д) моряшки паспорт на гражданин, намиращ
се в деня на изборите на плавателен съд под
българско знаме;
е) военна карта на кадрови военнослужещ,
намиращ се в деня на изборите извън Републи-
ка България.
5. “Коалиция на политически партии” е пре-
дизборна коалиция.
6. “Парламентарно представени” са партии-
те и коалициите, които имат парламентарна
група или достатъчен брой народни представи-
тели, за да образуват такава.
7. “Наблюдатели” са:
а) представители на чуждестранни парламен-
ти, на Организацията за сигурност и сътрудни-
чество в Европа, на чуждестранни партии и
движения, както и лица, посочени от партии и
коалиции, участващи в изборите, и поканени
чрез Министерството на външните работи;
б) упълномощени членове на български не-
правителствени организации.
8. “Национална избирателна квота” е част-
ното от деленето на броя на действителните
гласове на национално ниво на броя на члено-
вете на Европейския парламент от Република
България; когато частното не е цяло число,
националната избирателна квота е най-близко-
то до това частно по-голямо цяло число.
9. “Преференциално гласуване” е гласуване,
при което избирателят може да изрази своето
предпочитание (преференция) относно реда на
подреждане на кандидатите от кандидатската
листа, за която гласува.
10. “Статут на продължително и постоянно
пребиваване” е статут, придобит при условията
и по реда на Закона за влизането, пребиваване-
то и напускането на Република България на
гражданите на Европейския съюз и членовете
на техните семейства.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. В срок до 30 юни 2007 г. по реда на този
закон се избират 18 членове на Европейския
парламент от Република България за мандата
на Европейския парламент 2004—2009 г.
§ 3. При произвеждането на първите избори
за членове на Европейския парламент от Ре-
публика България разпоредбите на чл. 7, ал. 2
и чл. 117, ал. 2 не се прилагат.
§ 4. За целите на този закон органите по За-
кона за избиране на народни представители осъ-
ществяват функциите на органите по този за-
кон в случай на провеждане на избори за народ-
ни представители и за членове на Европейския
парламент от Република България по едно и
също време.
§ 5. Българските граждани, които са гласу-
вали за членове на Европейския парламент през
2004 г., не могат да гласуват при провеждането
на първите избори за членове на Европейския
парламент от Република България.
§ 6. Българските граждани, живеещи в Ру-
мъния, които са гласували на първите избори
за членове на Европейския парламент от Румъ-
ния, не могат да гласуват на същите избори за
членове на Европейския парламент от Репуб-
лика България.
§ 7. Гражданите на държави—членки на
Европейския съюз, които не са български граж-
дани, които са гласували за членове на Евро-
пейския парламент през 2004 г., не могат да
гласуват при провеждането на първите избори
за членове на Европейския парламент от Ре-
публика България.
§ 8. Пълномощията на избраните членове на
Европейския парламент от Република Бълга-
рия започват от момента на откриване на пър-
вото заседание на Европейския парламент след
изборите.
§ 9. Пълномощията на избраните членове на
Европейския парламент от Република България
2004—2009 г. се прекратяват от момента на прек-
ратяване на мандата на Европейския парламент.
§ 10. Разпоредбата на чл. 2, т. 1 относно не-
съвместимостта на статуса на член на Европей-
ския парламент с народен представител не се
прилага за членовете на Европейския парла-
мент, избрани от Народното събрание.
§ 11. Разпоредбите на Закона за обществени-
те поръчки за сроковете на процедурите не се
прилагат по отношение на изработването и от-
печатването на изборните книжа и материали.
§ 12. Законът влиза в сила от деня на обна-
родването му в “Държавен вестник”.
Законът е приет от 40-то Народно събрание
на 22 февруари 2007 г. и е подпечатан с офици-
алния печат на Народното събрание.
Председател на Народното събрание:
Георги Пирински
3892
РЕШЕНИЕ
по предложение за гласуване недоверие на
Министерския съвет на Република България
Народното събрание на основание чл. 89 и
чл. 86, ал. 1 от Конституцията на Република
България
Р Е Ш И :
Отхвърля предложението за гласуване недо-
верие на Министерския съвет на Република
България с мотив разпад на държавната поли-
тика в областта на здравеопазването.
Решението е прието от 40-то Народно събра-
ние на 2 март 2007 г. и е подпечатано с офици-
алния печат на Народното събрание.
Председател на Народното събрание:
Георги Пирински